Í Betri Banka bjóða vit tannáringum ymsar loysnir og tænastur, sum gera góðan mun í gerandisdegnum. Les meira um tilboðini her á síðuni og fá greiðu á, hvørjar kontur, gjaldskort og annað rigga best til tín. Fíggjarliga frælsið byrjar Tá tú ert tannáringur, broytist nógv. Bæði kropsliga, andaliga og í tínium lívi sum heild. Tú fært vanliga størri frælsi, byrjar møguliga at arbeiða, og hevur brúk fyri at ráða yvir egnum pengum. Tað kann eisini vera, at tú ynskir tær okkurt serligt, sum tú nú kanst spara upp til? Í Betri Banka ynskja vit at gera tað so lætt og trygt hjá tær at umsita tínar pengar sum til ber. Tí hava vit sett saman ymisk góð tilboð til tannáringar, sum tú kanst lesa meira um her á síðuni. Niðanfyri ber til at rokna út, hvussu nógvan pening, tú fært, um tú í eitt ávíst áramál setir inn eitt fast gjald um mánaðin á eina uppsparingarkontu. Góð ráð Stovna eina Nýtslukontu til løn og lummapengar. Stovna eina Uppsparingarkontu, og lær teg at spara upp pening. Set ein part av lønini ella lummapengunum inn á uppsparingarkontuna hvønn mánað. So hevur tú eitt gott íkast til framtíðar keyp. Skúlar á gátt Skúlaflokkar eru vælkomnir á gátt til ein fyrilestur. Hetta kundi veri ein øðrvísi tími fyri næmingarnar, har vit siga frá um ymiskt bankavirksemi. Vit halda m. a. fyrilestrar innan nýtsluvanar, fíggjarætlan, Netbankan, lønarseðlar, at skriva umsókn og CV, at vera næmingur ella starvslesandi í Betri Banka. Tú ert sjálvandi eisini vælkomin at koma við fyrispurningum um evni, sum ikki eru við her. Einasta tú skalt gera er at skriva ein teldupost til ung. banki @ betri. fo Nýtslukonta Tá tú fyllir 13 ár, kanst tú fáa eina Nýtslukontu í Betri Banka, sum er ókeypis at stovna og hava. Tá tú fært eina Nýtslukontu, kanst tú samstundis fáa tær eitt kort. Tú skalt bara lata ein bíleggingarseðil inn í eina deild í bankanum, og minnast til at fáa foreldur ella verja at undirskriva hann áðrenn. Sum nakað serligt bjóða vit eisini øllum ungum í aldrinum 13-17 ár at fáa mynd á kortið ókeypis. Les meira um hvat og hvussu her. Afturat hesum bjóða vit eisini netbankaloysnir frá tí, tú fyllir 13 ár. Um tú knýtir Netbankan at tíni Nýtslukontu, hevur tú altíð lætta og skjóta atgongd til yvirlitið yvir penganýtslu og uppsparing á tíni kontu. Uppsparingarkonta Tað er skilagott at halda peninganýtslu og uppsparing atskilt. Vit mæla tær tí til at stovna eina Nýtslukontu til tína løn og lummapengar, og eina Uppsparingarkontu til uppsparingina. Netbanki til tannáringar Tannáringar í aldrinum 13-14 ár fáa bert atgongd til at hyggja eftir kontunum í Netbankanum. Tað ber ikki til at gera flytingar. Tá tú ert 15 ár, kanst tú stovna ein nýggjan Netbanka, sum gevur atgongd til at gera flytingar o. l. Legg til merkis, at foreldur kunnu fáa atgongd til Netbankan hjá børnunum, til tey fylla 18 ár.